Grr...

Grr... er et musikkalbum fra 1983 med bandprosjektet Løver & Tigre.  

Initiativtaker Sverre Knudsen var låtskriver og produsent, spilte el-bass og sang. Han designet også plateomslaget. 

De andre musikerne var fra bandene The Aller Værste!, Betong Hysteria og Hot Club de Norvège. Albumet ble til ved at de tre rockemusikerne spilte inn sine spor først, deretter arrangerte Larsen låtene for Hot Club de Norvege, som la på sine instrumenter. Til sist la Sverre Knudsen på vokal og mixet det hele. 

Da Knutsens forslag til plateomslag viste seg å bli for dyrt å produsere fikk han ideen om at han og venner kunne lage det selv. Plateomslaget ble levert helt hvitt, og så brukte Knudsen og 15 venner en dag på å håndmale motivet på de 2000 LPene i førsteopplaget. Oppmerksomheten de fikk rundt dette medførte at opplaget ble utsolgt og et nytt på 1000 eks. ble presset – denne gangen med fotos fra maleprossessen på coveret.

 Gjenutgivelse 2010 
I 2010 ble Grr... gjenutgitt på CD av Plastic Strip Press, med opptak fra en live-konsert fra Henie Onstad Kunstsenter på Høvikodden som bonus. CD-en inneholder også flere tidligere uutgitte verk. 

Sporliste

 Originalalbum 1983 
 «(Tema fra) Løver & Tigre» (Sverre Knudsen)
 «(Tenk at) det var slik det skulle bli» (Sverre Knudsen)
 «Jeg som har rett» (Sverre Knudsen)
 «Dette kaoset» (Sverre Knudsen)
 «Hvordan kunne jeg» (Sverre Knudsen)
 «Sitte her» (Sverre Knudsen)
 «Lage lagre» (Sverre Knudsen)
 «Toget» (Sverre Knudsen)
 «Tomahawk. Dada. Kontor» (Sverre Knudsen)

 Reutgivelse 2010 

 Bonusspor Live At Henie Onstad Kunstsenter, Høvikodden, October 9, 1983: 
«Intro + (Tema Fra) Løver & Tigre»
«Allerede»
«Ingenting»
«Jeg som har rett»
«Kommer til å skje»
«Jeg ser ingen farer»
«Tomahawk. Dada. Kontor»

Medvirkende
Løver & Tigre
 Sverre Knudsen – sang, bass, låtskriver, arrangement, produsent
 Chris Erichsen – gitar, kor, arrangement, assistent
 Geir Underdal – trommer, arrangement
Øvrige
 Jon Larsen – gitarer/arrangement
 Svein Aarbostad – bass
 Per Frydenlund – gitar
 Ivar Brodahl – fiolin
 Bjørn E. Melbye – fotograf

 Referanser 

Eksterne lenker

Kategori:Debutalbum fra 1983
Kategori:Norske debutalbum